b'\n_START_ARTICLE_\nEkskresyon\n_START_PARAGRAPH_\nAng ekskresyon (Ingles: excretion) ay isang proseso ng pagtatanggal o pag-aalis (eliminasyon) ng dumi ng katawan o ng mga produktong dumi ng metabolismo at iba pang hindi-gamitin o hindi maiinam na mga materyal. Kabilang sa mga duming napapalis ang tae, ihi, pawis, at suka. Isa itong mahalaga o esensiyal na proseso sa lahat ng mga anyo ng buhay. Kaiba ito sa sekresyon, kung saan ang sustansiya ay may espesipiko o tiyak na tungkulin pagkaraang makalabas o makaalis mula sa sihay o selula._NEWLINE_Sa mga mikroorganismo o mga organismong mas isang selula lamang, tuwirang napapalabas ang mga produktong dumi o basura sa pamamagitan ng pagdaan sa kalatagan o kapatagan ng selula. Samantala, gumagamit ang mga organismong multiselular (organismong may maraming mga sihay o selula) ng mas masalimuot na mga metodo o pamamaraang ekskretoryo. Nagpapaalis ng mga gas o hangin ang mas matataas na mga halaman sa pamamagitan ng istomata sa ibabaw ng kalatagan ng mga dahon. Mayroong espesyal o natatanging mga organong ekskretoryo ang mga hayop.'